Solis (ežeras)
Solis – ežeras Lietuvoje, Trakų rajone, 7,5 km į pietryčius nuo Aukštadvario. Ežero ilgis iš vakarų į rytus – 0,69 km, plotis – iki 0,33 km. Altitudė 123,6 m. Pietinis krantas aukštas, šiaurvakarinis – žemas ir pelkėtas. Krantai beveik ištisai apaugę medžiais. Pakrantėse stūkso miškeliai, tik šiaurinėje pakrantėje įsikūręs Pakalninkų kaimas. Vakaruose išteka upelis link netoliese pratekančios Verknės.